সোনার দাম আরও কমে গেল! বিয়ের মরশুমেও কি এই ট্রেন্ড চলবে?

কলকাতা: দেশে গত কয়েকদিন ধরেই সোনার দামে ওঠানামা চলছে (Gold rate in Kolkata)। গত সপ্তাহে ২৪ ক্যারেট সোনার দাম কমেছিল প্রায় ২,৬২০ টাকা এবং ২২ ক্যারেট সোনার দাম ২,৪০০ টাকা। তবে সপ্তাহের প্রথম ট্রেডিং দিন সোমবার সোনার দামে ফের সামান্য বৃদ্ধি দেখা যাচ্ছে (Gold Price Increase)।

সোমবার সকালে এমসিএক্স (MCX)-এ সোনার ফিউচার ০.৪০% বা ৪৮৮ টাকা বেড়ে প্রতি ১০ গ্রামে ১,২১,৭২০ টাকায় লেনদেন হয়েছে। বিশ্লেষকদের মতে, ডলারের পতন ও স্পট মার্কেটে চাহিদা বৃদ্ধির পাশাপাশি মার্কিন ফেডের সুদের হার কমানোর আশঙ্কা হ্রাস পাওয়ায় এই বৃদ্ধি হয়েছে।

আরও পড়ুন : প্রায় আড়াই বছর পর স্থায়ী উপাচার্য পেল যাদবপুর বিশ্ববিদ্যালয়

আজকের দেশীয় বাজারে সোনার দাম

২৪ ক্যারেট সোনা: প্রতি ১০ গ্রাম ১,২০,৭৭০ টাকা

২২ ক্যারেট সোনা: প্রতি ১০ গ্রাম ১,১৭,৮৭০ টাকা

২০ ক্যারেট সোনা: প্রতি ১০ গ্রাম ১,০৭,৪৯০ টাকা

১৮ ক্যারেট সোনা: প্রতি ১০ গ্রাম ৯৭,৮২০ টাকা

১৪ ক্যারেট সোনা: প্রতি ১০ গ্রাম ৭৭,৯০০ টাকা

কলকাতায় আজকের সোনার দাম

২৪ ক্যারেট সোনা: প্রতি গ্রাম ১২,৩১৭ টাকা

২২ ক্যারেট সোনা: প্রতি গ্রাম ১১,২৯০ টাকা

১৮ ক্যারেট সোনা: প্রতি গ্রাম ৯,২৩৮

বাড়ল রুপোর দামও

সোনার পাশাপাশি রুপোর দামেও সোমবার ঊর্ধ্বমুখী প্রবণতা। এমসিএক্সে রুপোর ফিউচার ০.৭২% বা ₹১,০৭৪ বেড়ে প্রতি কিলোগ্রাম ₹১,৪৯,৩৬১ টাকায় লেনদেন হয়েছে। কলকাতায় আজ রুপোর দাম প্রতি গ্রাম ₹১৫৪ এবং প্রতি কিলোগ্রাম ₹১,৫৪,০০০।

সোমবার সকালে কমেক্স (COMEX)-এ আন্তর্জাতিক বাজারে সোনার দাম ০.৬৬% বা $২৬.২০ বেড়ে প্রতি আউন্সে $৪০২২.৭০ হয়েছে। স্পট গোল্ডের দামও বেড়ে দাঁড়িয়েছে প্রতি আউন্স ৪০১১.৯৪ ডলার। রুপোর ক্ষেত্রেও একই প্রবণতা কমেক্সে রুপো ০.৯০% বা $০.৪৪ বেড়ে প্রতি আউন্সে $৪৮.৬০, আর স্পট রুপো ০.৩৯% বা $০.১৯ বেড়ে $৪৮.৮৮ প্রতি আউন্সে লেনদেন হয়েছে। বাজার বিশেষজ্ঞদের ধারণা, বিয়ের মরশুমে গয়নার চাহিদা বাড়লেও আন্তর্জাতিক বাজারের ওঠানামা ও ডলারের দামের প্রভাবে সোনার দামে বড় রকম পরিবর্তন হওয়ার সম্ভাবনা আপাতত কম।

দেখুন আরও খবর:

The post সোনার দাম আরও কমে গেল! বিয়ের মরশুমেও কি এই ট্রেন্ড চলবে? first appeared on KolkataTV.